Σπήλιος Λιβανός

Ο Σπήλιος (Σπυρίδωνας-Παναγιώτης) Λιβανός (Αθήνα, 20 Σεπτεμβρίου 1967) είναι Έλληνας πολιτικός, βουλευτής Αιτωλοακαρνανίας της Νέας Δημοκρατίας και Αντιπρόεδρος της Κοινοβουλευτικής Συνέλευσης του ΝΑΤΟ (ΚΣ ΝΑΤΟ) και επικεφαλής της Ελληνικής Αντιπροσωπείας στην ΚΣ ΝΑΤΟ. Έχει διατελέσει, ακόμα, υπουργός Αγροτικής Ανάπτυξης και κοινοβουλευτικός εκπρόσωπος της Νεας Δημοκρατίας.

 Βιογραφία 
Γεννήθηκε στην Αθήνα το 1967. Είναι υιός του Διονύση Λιβανού, ανηψιού του πρώην πρωθυπουργού Παναγιώτη Κανελλόπουλου, ο οποίος διατέλεσε βουλευτής της Νέας Δημοκρατίας, ευρωβουλευτής του ΠΑΣΟΚ και υπουργός Τουρισμού στην τελευταία κυβέρνηση του Ανδρέα Παπανδρέου.

Περάτωσε τις εγκύκλιες σπουδές του στο Κολλέγιο Αθηνών, όπου ήταν συμμαθητής με τον Κυριάκο Μητσοτάκη.Κυριάκος Μητσοτάκης: Σπάνιες φωτογραφίες από τα μαθητικά του χρόνια στο Κολλέγιο  parapolitika.gr Εν συνεχεία μετέβη στις ΗΠΑ, όπου σπούδασε οικονομικά και πολιτικές επιστήμες  στο πανεπιστήμιο Amherst της Μασαχουσέτης, ενώ απέκτησε και δύο μεταπτυχιακά στην Αγγλία, από το πανεπιστήμιο του Reading στις διεθνείς σχέσεις και από το πανεπιστήμιο του Bristol στην πολιτική ανάλυση.Σπυρίδωνας-Παναγιώτης (Σπήλιος) Διονυσίου Λιβανός Επίσημο βιογραφικό στην ιστοσελίδα της Βουλής των Ελλήνων

Εκλέχθηκε βουλευτής Αιτωλοακαρνανίας με τη Νέα Δημοκρατία στις εκλογές του 2007 και του 2019. Από τον Ιούλιο του 2019 διατελεί κοινοβουλευτικός εκπρόσωπος του κόμματος. Διετέλεσε πρόεδρος της Εταιρείας Φίλων Παναγιώτη Κανελλόπουλου.Εκδήλωση του Πανεπιστημίου Πατρών για τον Παναγιώτη Κανελλόπουλο  agriniopress.gr, 1 Δεκεμβρίου 2016

Στον ανασχηματισμό του Ιανουαρίου του 2021, ορίστηκε υπουργός Αγροτικής Ανάπτυξης.Σπήλιος Λιβανός : Ο νέος υπουργός Αγροτικής Ανάπτυξης που θα μοιράσει τα 20 δισ. της νέας ΚΑΠ, In.gr, 4 Ιανουαρίου 2021 Στις 7 Φεβρουαρίου 2022, υπέβαλε την παραίτησή του θέση του υπουργού Αγροτικής Ανάπτυξης και Τροφίμων στον Πρωθηπουργό. Τον Μάρτιο του 2022 ανέλαβε επικεφαλής της ελληνικής αντιπροσωπίας στο ΝΑΤΟ. Τον Νοέμβριο του 2022 εξελέγη Αντιπρόεδρος της Διακοινοβουλευτικής Συνέλευσης του ΝΑΤΟ. 

Τον Ιούνιο του 2024 ανέλαβε τη θέση του Προέδρου του Διοικητικού Συμβουλίου της Helleniq Energy και των Ελληνικών Πετρελαίων. 

Είναι νυμφευμένος με την δικηγόρο Δόμνα Κυρζοπούλου και έχουν ένα γιο, τον Διονύση,Σπυρίδωνας-Παναγιώτης (Σπήλιος) Διονυσίου Λιβανός Επίσημο βιογραφικό στην ιστοσελίδα της Βουλής των Ελλήνων και δύο κόρες, την Δανάη και την Αλίκη.ΣΠΗΛΙΟΣ ΛΙΒΑΝΟΣ: ΓΙΑ ΕΝΑ ΜΕΣΟΛΟΓΓΙ ΜΕ ΔΥΝΑΜΗ! Aixminews.gr, 4 Ιουλίου 2019

Παραπομπές

Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Αγροτικής Ανάπτυξης και Τροφίμων